ประกาศกรมการค้าต่างประเทศ เรื่อง แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุด กรณีการตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วน ที่มีแหล่งกำเนิดจากสาธารณรัฐประชาชนจี พ.ศ. 2556
ประกาศกรมการค้าต่างประเทศ
ประกาศกรมการค้าต่างประเทศ
เรื่อง
แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณา
ผลการไต่สวนชั้นที่สุด
กรณีการตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วน
ที่มีแหล่งกำเนิดจากสาธารณรัฐประชาชนจีน
พ.ศ. ๒๕๕๖[๑]
 

ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่อง
การตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน
พ.ศ. ๒๕๕๔ ลงวันที่ ๕ สิงหาคม พ.ศ. ๒๕๕๔ กำหนดให้เรียกหลักประกันอากรสำหรับการนำเข้าสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนเป็นระยะเวลา
๙๐ วัน และประกาศคณะกรรมการพิจารณาการทุ่มตลาดและการอุดหนุน เรื่อง
การตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน
(ฉบับที่ ๒) พ.ศ. ๒๕๕๔ ลงวันที่ ๑๖ พฤศจิกายน พ.ศ. ๒๕๕๔
กำหนดให้ขยายระยะเวลาการเรียกหลักประกันอากรสำหรับการนำเข้าสินค้าดังกล่าวจากเดิมออกไปอีกเป็นระยะเวลา
๙๐ วัน และให้ยกเว้นการเรียกหลักประกันอากรสำหรับสินค้าดังกล่าวที่นำเข้ามาเพื่อการส่งออก
และต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่
๑๗ ธันวาคม พ.ศ. ๒๕๕๕
ว่ามีการทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน
จึงมีมติให้เรียกเก็บอากรตอบโต้การทุ่มตลาดสำหรับการนำเข้าสินค้าดังกล่าว
และให้เรียกเก็บอากรตอบโต้การทุ่มตลาดในอัตราร้อยละ ๐
สำหรับสินค้าดังกล่าวที่นำเข้ามาเพื่อการส่งออกตามประกาศคณะกรรมการพิจารณาการทุ่มตลาดและการอุดหนุน
เรื่อง การตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน
(ฉบับที่ ๓) พ.ศ. ๒๕๕๕ ลงวันที่ ๒๔ ธันวาคม พ.ศ. ๒๕๕๕ นั้น

เพื่อให้เป็นไปตามความในข้อ ๑ ของกฎกระทรวง ฉบับที่ ๔ (พ.ศ. ๒๕๔๓)
ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒
อธิบดีกรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุดไว้
ดังรายละเอียดตามเอกสารท้ายประกาศนี้

ทั้งนี้ หากผู้ผลิตสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนภายในประเทศ
ผู้นำเข้า หรือผู้ส่งออกสินค้าทุ่มตลาด
ประสงค์ที่จะทราบรายละเอียดเกี่ยวกับข้อเท็จจริงและข้อกฎหมายที่ใช้เป็นพื้นฐานในการกำหนดอากรตอบโต้การทุ่มตลาดสินค้าดังกล่าว
ให้ยื่นคำขอต่อสำนักปกป้องและตอบโต้ทางการค้า กรมการค้าต่างประเทศ ภายใน ๑ เดือน
นับแต่วันที่มีประกาศ ตามหลักเกณฑ์และวิธีการที่กำหนด ในประกาศกระทรวงพาณิชย์
เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐
มิถุนายน พ.ศ. ๒๕๔๓


ประกาศ
ณ วันที่ ๒๓ มกราคม พ.ศ. ๒๕๕๖
ปราณี ศิริพันธ์
อธิบดีกรมการค้าต่างประเทศ
[เอกสารแนบท้าย]

๑. เอกสารท้ายประกาศกรมการค้าต่างประเทศ เรื่อง
แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุด
กรณีการตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน
พ.ศ. ๒๕๕๖

(ดูข้อมูลจากภาพกฎหมาย)










ปริยานุช/ผู้จัดทำ
๔ กุมภาพันธ์
๒๕๕๖

โชติกานต์/ผู้ตรวจ
๑๒ มีนาคม ๒๕๕๖

















































[๑] ราชกิจจานุเบกษา
เล่ม ๑๓๐/ตอนพิเศษ ๑๐ ง/หน้า ๙/๒๔ มกราคม ๒๕๕๖